एह्‌दे लेई बल गी मजबूत ते हाईटेक करने लेई आधुनिकीकरण दी प्रक्रिया चला’रदी ऐ। राजस्थान च बीकानेर च नमां फ्रंटियर मुख्यालय बनाया जा’रदा ऐ। नमीं 19 सीमा चौकियां बी स्थापत कीतियां जाङन। पाकिस्तान दे नापाक इरादें दी बजह् कन्नै अंतर्राश्ट्रीय बन्ने उप्पर घुसपैठ दी बधदी घटनाएं गी दिक्खदे होई केन्द्रीय गृहमंत्री पी. चिदम्बरम ने बी पिछले दिनें बीकानेर सेक्टर दी सीमा चौकियें दा दौरा करियै सुरक्षा बवस्था दा जायजा लैता। राजस्थान फ्रांटियर दे उप महानिरीक्षक आर सी ध्यानी दा गलाना ऐ जे गृहमंत्री दे निर्देशानुसार बन्ने उप्पर सुरक्षा बवस्था होर कड़ी करने दे कन्नै सुरक्षा बले गी अत्यधिक सतर्क कीता गेआ ऐ।